MOKYMO SUTARTIS

20.... rugsėjo 1 d. Nr. \_\_\_\_

 Kyviškės

 **I. SUTARTIES ŠALYS**

1. Vilniaus r. Kyviškių pagrindinė mokykla, kodas 191318558, Mokyklos g. 5, Dobromislės k., Vilniaus r., tel. (8 5) 249 4010 (toliau – Mokykla), atstovaujama mokyklos direktoriaus Janinos Soltanovičienės, ir Tėvai (globėjai) .......................................................................................................................................................

(vardas, pavardė, adresas, telefonas)

 (toliau Mokykla ir Tėvai (globėjai) kartu vadinami šalimis) sudarė šią sutartį.

**II. SUTARTIES OBJEKTAS**

2. Šia sutartimi Mokykla įsipareigoja ................................................................................

 (vaiko vardas, pavardė, gimimo data)

(toliau – Mokinys) mokyti pagal pagrindinio ugdymo programą I dalį (201001001) grupinio mokymosi forma kasdieniu mokymo proceso organizavimo būdu ir sudaryti sąlygas ugdytis pagal vaikų neformaliojo švietimo programas.

**III. ŠALIŲ ĮSIPAREIGOJIMAI**

3. Mokykla įsipareigoja:

3.1. organizuoti pagrindinį ugdymą vadovaudamasi švietimo, mokslo ir sporto ministro tvirtinamais pradinio, pagrindinio ir vidurinio ugdymo programų aprašu, pradinio ugdymo bendrosiomis programomis, bendraisiais pradinio, pagrindinio ir vidurinio ugdymo planais;

3.2. užtikrinti kokybišką pradinį ugdymą;

3.3. sudaryti sąlygas Mokiniui ugdytis sveikoje ir saugioje aplinkoje;

 3.4. pripažinti Mokinio individualumą, poreikių įvairovę;

* 1. ugdyti toleranciją, dorovines, pilietines, tautines bei patriotines nuostatas;

 3.6. sudaryti galimybę Tėvams (globėjams) Mokiniui parinkti dorinio ugdymo dalyką – tikybą arba etiką. Dorinio ugdymo dalyką leisti keisti kiekvienų mokslo metų pradžioje;

 3.7. teisingai, objektyviai vertinti Mokinio žinias, gebėjimus ir įgūdžius, skatinti už geras iniciatyvas, aktyvią ir pozityvią veiklą Mokyklos bendruomenėje;

3.8. sudaryti sąlygas nemokamai naudotis vadovėliais, biblioteka, sporto ir aktų salėmis, kompiuteriais ir internetu bei kita mokymo įranga;

3.9. sudaryti sąlygas užsienyje besimokiusiems mokiniams mokytis lietuvių kalbos, likviduoti mokymosi spragas;

 3.10. teikti reikiamą socialinę pedagoginę, psichologinę, specialiąją pedagoginę, specialiąją pagalbą ir informaciją apie pasiekimų vertinimą;

 3.11. organizuoti neformaliojo vaikų švietimo veiklą, atsižvelgdama į Mokinio poreikius ir Mokyklos galimybes;

* 1. rūpintis tinkama Mokinio mityba, sveikatos ir žalingų įpročių prevencija;

 3.13. saugoti Mokinį Mokykloje nuo fizinę, psichinę sveikatą žalojančių poveikių (tabako, alkoholio, psichotropinių medžiagų, elektroninių cigarečių);

3.14. užtikrinti Mokinio teises, nustatytas Mokyklos vidaus tvarkos dokumentuose;

3.15. keliant mokinius į aukštesnę klasę vadovautis švietimo, mokslo ir sporto ministro nustatyta tvarka;

 3.16. teikti nuolat informaciją Tėvams (globėjams) apie Mokinio ugdymo(si) pažangą, elgesį, aptarti su Tėvais (globėjais) klausimus, susijusius su ugdymo(si) proceso organizavimu, Mokinio kėlimu į aukštesnę klasę ar palikimu kartoti kurso bei Mokymo sutartyje nustatytų įsipareigojimų vykdymu;

 3.17. sudaryti sąlygas mokytis nuotoliniu ar hibridiniu mokymo proceso organizavimo būdu karantino, ekstremalios situacijos ar įvykio, keliančio pavojų mokinių sveikatai, atveju;

 3.18. ugdyti Mokinį savarankišku mokymo proceso organizavimo būdu gydytojų konsultacinei komisijai skyrus mokymą namie.

 4. Mokykla turi teisę:

 4.1. keisti mokymo proceso organizavimo būdą teisės aktų nustatyta tvarka, jei sprendimas jį keisti priimtas valstybės ar savivaldybės lygiu;

 4.2. esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), keisti mokymo proceso organizavimo būdą suderinus su Mokyklos taryba ir su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos);

 4.3. kviesti Tėvus (globėjus) į Mokyklą spręsti su Mokinio ugdymusi ir elgesiu susijusias problemas;

4.4. Mokiniui pažeidus sutarties sąlygas, įspėti apie tai Tėvus (globėjus) ir skirti pagalbos Mokiniui teikimo priemones; Mokiniui nereaguojant į iškeltas sąlygas ir toliau sistemingai pažeidinėjant sutarties reikalavimus, taikyti Lietuvos Respublikos vaiko minimalios ir vidutinės priežiūros įstatymo nuostatas;

4.5. prašyti Tėvų (globėjų) informacijos apie Mokyklos veiklos vertinimą ir jos tobulinimą (teikti klausimynus, vykdyti anketines apklausas);

4.6. vykdyti pedikuliozės (švaros) prevenciją;

4.7. Mokyklos interneto svetainėje skelbti Mokinio nuotraukas, kitą vaizdinę medžiagą, kurioje užfiksuota informacija apie Mokyklos renginius, veiklą, pasiekimus;

5. Mokinys įsipareigoja:

5.1. laikytis sutarties sąlygų, Mokyklos vidaus tvarką nustatančių dokumentų reikalavimų;

5.2. vykdyti Mokyklos savivaldos institucijų nutarimus;

5.3. stropiai mokytis;

5.4. nuolat lankyti Mokyklą, nevėluoti į pamokas ir kitus užsiėmimus;

5.5. pamokoje turėti reikiamas priemones ir tausoti Mokyklos inventorių;

5.6. išklausyti ir gerbti kitų nuomonę, pagarbiai bendrauti su Mokyklos bendruomenės nariais, tausoti kultūros ir istorijos vertybes, gamtą, visuomenės ir privačią nuosavybę;

 5.7. dalyvauti prevencinėse programose.

 6. Mokinys turi teisę:

6.1. gauti geros kokybės pagrindinį ugdymą;

6.2. gauti reikiamą švietimo pagalbą;

6.3. pasirinkti saviraiškos poreikius tenkinančius programas;

6.4. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką;

 6.5. į nešališką mokymosi pasiekimų įvertinimą;

 6.6. dalyvauti Mokyklos savivaldoje;

 6.7. į nuoseklų ir ilgalaikį socialinių ir emocinių kompetencijų ugdymą Mokykloje;

 6.8. gauti paramą įstatymų numatyta tvarka.

 7. Tėvai (globėjai) įsipareigoja:

 7.1. sudaryti Mokiniui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

 7.2. bendradarbiauti su Mokyklos direktoriumi, mokytojais, švietimo pagalbos specialistais, sprendžiant Mokinio ugdymosi klausimus, ir vykdyti jų rekomendacijas. Mokiniui smurtaujant ar patiriant smurtą, kartu su Mokiniu psichologo nurodytu laiku atvykti į konsultaciją;

 7.3. parinkti Mokiniui dorinio ugdymo (tikybos arba etikos) programą;

 7.4. ugdyti Mokinio vertybines orientacijas, kontroliuoti ir koreguoti jo elgesį;

 7.5. užtikrinti Mokinio punktualų ir reguliarų Mokyklos lankymą; jeigu Mokinys negali atvykti į Mokyklą, nedelsdamas parašyti žinutę elektroniniame dienyne arba kita forma informuoti klasės vadovą, raštinės vedėją;

 7.6. aprūpinti Mokinį individualiomis mokymo priemonėmis;

 7.7. pranešti Mokyklos direktoriui apie žinomą smurto Mokykloje atvejį;

 7.8. rūpintis Mokinio sveikatos priežiūra ir kiekvienais metais teisės aktų nustatyta tvarka ir laiku patikrinti Mokinio sveikatą. Mokiniui susirgus pateikti savo paaiškinimus raštu klasės vadovui dėl praleistų pamokų Mokyklos direktoriaus nustatyta tvarka;

 7.9. nuolat domėtis Mokinio ugdymosi rezultatais ir dalyvauti Mokyklos organizuojamuose renginiuose tėvams;

 7.10. atlyginti Mokinio padarytą žalą Mokyklai Lietuvos Respublikos civilinio kodekso 6.275 straipsnio nustatyta tvarka;

 7.11. saugoti Mokinį nuo smurto, prievartos ir išnaudojimo;

 7.12. vykdyti Mokyklos tarybos nutarimus;

 7.13. nefotografuoti, neįrašinėti, neplatinti internete kitų Mokinių, lankančių Mokyklą, atvaizdų be jų tėvų (globėjų) sutikimo, taip pat darbuotojų – be jų sutikimo;

 7.14. pasikeitus gyvenamajai vietai, telefonui ar elektroniniam paštui, nedelsdamas apie tai informuoti klasės vadovą.

 8. Tėvai (globėjai) turi teisę:

 8.1. gauti informaciją apie vaiko būklę, ugdymo ir ugdymosi poreikius, pažangą, Mokyklos lankymą ir elgesį;

 8.2.dalyvauti Mokyklos savivaldoje ir Mokyklos bendruomenės susirinkimuose aptariant svarbius Mokyklos klausimus ir Mokyklos direktoriaus metų veiklos ataskaitą;

 8.3. dalyvauti įvertinant vaiko specialiuosius ugdymosi poreikius ir gauti išsamią informaciją apie įvertinimo rezultatus;

 8.4. reikalauti, kad vaikui būtų teikiamas geros kokybės pagrindinis ugdymas, prireikus švietimo pagalba saugioje ir higienos normas atitinkančioje aplinkoje;

 8.5. spręsti kartu su mokytojais vaiko kėlimo į aukštesnę klasę klausimus, dalyvauti Mokyklos savivaldoje ir teikti pasiūlymus ugdymo procesui tobulinti.

**IV. GINČŲ SPRENDIMO TVARKA IR ATSAKOMYBĖ**

9. Už sutartinių įsipareigojimų vykdymą šalys atsako Lietuvos Respublikos įstatymų numatyta tvarka.

 10. Visi ginčai tarp šalių dėl šios sutarties vykdymo sprendžiami geranoriškai derybų keliu, o šalims nesutarus – Mokyklos taryboje arba Civilinio kodekso nustatyta tvarka.

 **V. BAIGIAMOSIOS NUOSTATOS**

 11. Šalys supranta, kad pagal šią sutartį tiesiogiai ar naudodamas įgaliojimą Tėvai (globėjai) perduos savo ir savo nepilnamečio vaiko / globotinio asmens duomenis, kurie turi būti naudojami ir tvarkomi išskirtinai su šia sutartimi susijusiems įsipareigojimams vykdyti. Tėvai (globėjai) patvirtina, kad jam žinoma apie duomenų perdavimą, todėl Tėvai (globėjai) prisiima atsakomybę už bet kokias galinčias kilti pretenzijas dėl asmens duomenų naudojimo šios sutarties įgyvendinimo tikslu. Mokykla patvirtina, jog gauti asmens duomenys bus apskaitomi ir saugomi tik tiek, kiek tai susiję su šios sutarties vykdymu. Informacija apie Mokyklos taikomą duomenų apsaugos politiką ir duomenų subjekto teises pateikta Mokyklos patvirtintose Asmens duomenų saugojimo taisyklėse, su kuriomis galima susipažinti kreipiantis į Mokyklą.

12. Sutartis įsigalioja nuo jos pasirašymo dienos ir galioja, kol bus baigta pagrindinio ugdymo I dalies programą arba Mokinys pakeis Mokyklą.

 13. Sutartis laikoma nutraukta Tėvams (globėjams) vienašališkai raštu pareiškus apie jos nutraukimą.

 14. Sutartis surašyta dviem egzemplioriais, turinčiais vienodą juridinę galią, po vieną kiekvienai šaliai.

 15. Visi šios sutarties priedai, pakeitimai ir papildymai galioja, jei jie yra sudaryti raštu ir pasirašyti abiejų šalių.

**Sutarties šalių parašai**

Mokyklos direktorius ………............ Janina Soltanovičienė

 (parašas) (vardas, pavardė)

A. V.

Tėvai (globėjai) ....................… ……................................

 (parašas) (vardas, pavardė)